ERASMUS+ PÁLYÁZAT 2021-2022-es tanévre

Oktatási célú mobilitás

A Magyar Képzőművészeti Egyetem pótpályázatot hirdet a 2021-2022-es tanévben külföldi személyzeti mobilitásra oktatók részére az **Erasmus+ Program** keretén belül, az alábbi feltételek szerint:

* támogatás időtartama: 2-5 munkanap utazás nélkül
* az Erasmus **ösztöndíj összege** országonként változik, az Európai Bizottság által meghatározott rátákhoz igazodva kerül megállapításra a Tempus Közalapítvány honlapján található táblázat alapján
<http://tka.hu/palyazatok/239/felsooktatasi-munkatarsak-oktatasi-celu-mobilitasa---intezmenyi-palyazat>

(Érdemes EUR alapú devizaszámlát nyitni, mivel ezt az összeget az Egyetem euróban utalja.)

Az intézmények listája, amelyekkel a Magyar Képzőművészeti Egyetemnek intézményközi szerződése van, és ahova pályázni lehet, a pályázat végén megadott Excelből elérhető. Az intézményközi szerződések listája az új szerződéskötések miatt folyamatosan frissül!

Az Erasmus+ oktatói mobilitás célja a partnerintézmény tanrendjébe illeszkedő előadások, szemináriumok megtartása, a partneregyetem képzési rendszerének megismerése, a használt tantervek és tananyagok tanulmányozása, illetve a partnerintézménnyel való szakmai kapcsolat további építése. Az oktatás időtartama nem lehet kevesebb 2 munkanapnál és 8 tanítási óránál.

**A jelentkezés feltételei:**

* a jelentkező az MKE oktatója
* **magyar/EU állampolgárság** vagy a tervezett tanulmányút idejére is érvényes tartózkodási engedély
* **nyelvi felkészültség** (nyelvtudás: angol/célország nyelve)

**A pályázathoz szükséges dokumentumok:**

* kitöltött és aláírt jelentkezési lap, a szervezeti egység vezetőjének engedélyével és ajánlásával (opcionális)
* munkaterv, illetve az ismeretkör vagy tananyag rövid tematikája (0,5-1 oldal angolul/ vagy a célország nyelvén).
* a célintézmény fogadókészségének igazolása (e-mail, vagy szkennelt levél formájában), és az ottani kapcsolattartó megnevezése, elérhetősége (e-mail címe)

időpont javaslat a mobilitásra vonatkozóan (a mobilitás kezdete legkorábban 2021. december 15., befejező dátuma legkésőbb 2022. július 31. lehet)

* nyilatkozat a 2017 óta kapott Erasmus mobilitási ösztöndíjakról (célintézmény, időtartam)

**A pályázat leadási módja:**

**ELEKTRONIKUSAN a****foreign@mke.hu****e-mail címre – a tárgy mezőben mindenképpen szerepeltetni kell: erasmus\_oktatási\_2021\_2022\_”pályázó neve”**
**ÉS**

**KINYOMTATVA 1 példányban a Nemzetközi és Kiállítási Irodában** (Andrássy út 71. Fszt. 2.)

**A pályázat benyújtásának határideje:**

**folyamatos, de legkésőbb 2022. május 15. MÓDOSÍTVA 2022. június 15.**

***Figyelem! Határidőn túl érkezett, ill. hiányos pályázatokat nem tudunk elfogadni!***

A benyújtott pályázatokat a nemzetközi ügyekért felelős rektorhelyettes bírálja el, amelynek határideje a beadástól számított maximum 1 hónap.

**További információk:**

Nagy Gabriella és Vadász Eszter

Nemzetközi és Kiállítási Iroda

Andrássy út 71. Fszt. 7.
**fogadóóra:**

hétfő, szerda 13.00-15.00

kedd, csütörtök 10.00-12.00
e-mail: foreign@mke.hu

06-1-666-2529

**Letölthető dokumentumok:**

* [pályázat](http://www.mke.hu/sites/default/files/attachment/Erasmus_oktatoi2018_2019_KORR.docx)i kiírás (.docx)
* [jelentkezési lap](http://www.mke.hu/sites/default/files/attachment/jelentkezesi_urlap_oktatoi2018.docx) (.docx)
* megpályázható egyetemek listája (.xls)